gl en gl fr gl gl gl es pt en gl war gl es gl es gl es gl gl gl gl it gl gl es gl gl gl gl gl gl it en gl gl gl gl gl gl gl gl gl gl gl gl gl gl es gl gl en gl gl gl it gl gl gl gl gl en gl en en pl en en en en fr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en es gl gl gl gl
A Xunta mobiliza 7,2M€ para dar continuidade á aceleradora do sector aeronáutico BFAero con dúas novas edicións - Civil UAVs Initiative
Infraestruturas do Polo Aeroespacial de Galicia
Actores da Civil UAVs Initiative
Un polo de atracción para o sector
Formación no sector aeroespacial en Galicia
Home \\ A Xunta mobiliza 7,2M€ para dar continuidade á aceleradora do sector aeronáutico BFAero con dúas novas edicións
A Xunta mobiliza 7,2M€ para dar continuidade á aceleradora do sector aeronáutico BFAero con dúas novas edicións
Abr 11, 2022 | Sala de prensa | 0 comments
O obxectivo é fortalecer o posicionamento internacional das empresas participantes e promover así a creación, aceleración e consolidación de pemes innovadoras na cadea de valor da industria aeroespacial de Galicia
A previsión é dar apoio a 25 compañías, logo de que nas tres convocatorias anteriores participasen 19 e se crearan 8 novas e, aproximadamente, 60 empregos, cun investimento que acadou os 5M€
Como novidade, establécese unha nova fase de consolidación de 4 meses de duración dirixida a empresas galegas deste sector cunha antigüidade máxima de ata 7 anos e con alta capacidade de crecemento
Galicia xa ten en execución 84M€ de fondos públicos no Polo Aeroespacial de Galicia, no cal a BFAero é unha pata indispensable para o impulso do talento e o emprendemento
Santiago de Compostela, 9 de abril de 2022. A Xunta de Galicia, a través da Axencia Galega de Innovación (Gain), Igape e XesGalicia, dependentes da Vicepresidencia segunda e Consellería de Economía, Empresa e Innovación, dá continuidade ao seu acordo de colaboración coa Fundación CEL Iniciativas por Lugo para convocar dúas novas edicións da aceleradora do sector aeronáutico BFAero, cun investimento total que poderá acadar 7,2M€ co que se pretende dar apoio a 25 empresas do sector.
O obxectivo é fortalecer o posicionamento internacional das empresas participantes e promover así a creación, aceleración e consolidación de pemes innovadoras na cadea de valor do aeroespacial de Galicia, para que capten, atraian e reteñan talento e contribúan a xerar pegada industrial e a incrementar a proxección internacional deste sector.
Na fase de incubación, entrarán aquelas empresas en fase temperá que se atopan entre o nacemento da idea e a validación do modelo de negocio. Dirixirase fundamentalmente a proxectos de emprendemento no sector aeroespacial que poden provir de universidades (spin-offs), empresas independentes (start-up) ou de escisións de empresas (spin-outs). A duración será de 12 meses, e cada participante deberá superar, polo menos, unha avaliación intermedia tras os primeiros seis meses, demostrando a consecución dos obxectivos que se fixarán para iso no plan de apoio.
Con respecto á fase de aceleración propiamente dita, de oito meses de duración, será para empresas xa existentes con alta capacidade de crecemento, un modelo de negocio validado e un determinado volume de facturación. En ningún dos casos se financiarán proxectos que non creen ou comprometan a creación dunha empresa ou centro de traballo en Galicia durante o período de incubación.
Como novidade, establécese unha nova fase de consolidación de 4 meses de duración dirixida a empresas galegas da industria aeroespacial cunha antigüidade máxima de ata 7 anos e con alta capacidade de crecemento, que teñan xa un produto definido e vendas reais. Recibirán os servizos e un plan de apoio adaptado ás súas características individuais.
A previsión é que se realicen dúas convocatorias. A primeira delas, entre abril e xuño de 2022. Posteriormente, en outubro deste mesmo ano abrirase a convocatoria da quinta edición para incubación e consolidación e, entre maio e xuño de 2023, para aceleración e unha segunda de consolidación.
Nas tres convocatorias anteriores, participaron 19 empresas, creáronse 8 novas e, aproximadamente, 60 empregos, cun investimento que acadou os 5M€.
Ás novas edicións desta business factory súmase, tamén, o lanzamento dos Premios BFAero, que recoñecen o talento emprendedor no sector aeroespacial de Galicia nas categorías de mellor iniciativa e mellor idea empresarial.
A BFAero é unha das liñas de apoio ao ecosistema do Polo Aeroespacial de Galicia indispensable para o impulso do talento e o emprendemento. Galicia xa ten en execución 84M€ de fondos públicos neste gran proxecto dentro da nova estratexia aprobada o ano pasado e que aspira a mobilizar un total de 540 M€ ata 2025 entre investimentos públicos e privados se finalmente fose seleccionada polo Goberno no reparto dos fondos europeos Next Generation. Así, estase contribuíndo ao desenvolvemento industrial da Comunidade, ao fomento das capacidades tecnolóxicas e innovadoras e á creación de emprego de calidade.
Enviar comentario Cancelar a resposta
O teu enderezo electrónico non se publicará Os campos obrigatorios están marcados con *
Gardar o meu nome, correo electrónico e sitio web neste navegador para a próxima vez que faga un comentario.
Únete á comunidade Civil UAVS Initiative para compartires perspectivas sobre o sector.
Lin e acepto a política de privacidade
2020 Civil UAVs. Todos os dereitos reservados
Utilizamos cookies para nos asegurar de lle brindarmos a mellor experiencia no noso sitio web. Se segue a utilizar este sitio, asumiremos que está de acordo con el.Ok